Ons glo dat Hy die beloofde Messias is. Die Verlosser van die wêreld. Dit is Hy, Jesus wat die sonder van die wêreld weggedra het. (Joh. 1:29)
Christus is die algenoegsame, volmaakte Offer wat die Vader gegee het om vir die sondes van Sy kinders te betaal. Deur Hom is ons nou in ‘n volmaakte verhouding met die Vader.
Ons glo dat dit die werk van die Heilige Gees is om mense te bekragtig vir dienswerk en hulle te heilig.
Ons verkondig slegs die Woord van God, want dit is al wat nodig is vir die redding van siele. Niks wat teenstrydig is met die Woord van God, sal aanvaar word nie.
Ons glo dat die Bybel algenoegsaam is en absoluut gesag moet uitoefen ten opsigte van ons geloofslewe.
Ons glo gevolglik dat die Kerk volgens die riglyne van die Bybel moet funksioneer. Die Bybel is ‘n lamp vir ons voet en ‘n lig vir ons pad (Ps. 119:105)
Ons glo Jesus is die Weg, die Waarheid en die Lewe en dat niemand na die Vader kom behalwe deur Hom nie.